text: Júst nú í summar eru 40 ár liðin, síðani arbeiðið í Kristnastovu flutti frá Oxford Allé yvir á Birmavej 36 á Amager. Hetta var í 1979, og ikki var langt millum húsini, kanska ein kilometur. Men munurin var stórur, tí hølini, ið vit vóru til taks á nýggju adressuni, vóru munandi rúmligari og betri egnað til verkið.
  Tað tók sína tíð at fáa neyðug loyvi til at nýta húsið til arbeiði okkara, tí Grundeigarafelagið á økinum setti seg ímóti, at Kristnastova kom inn á teirra økið. Men umsíðir loysnaði, og loyvi fekst frá mynduleikunum at flyta inn og fara í gongd við verkið. Tíbetur eru bestu viðurskifti millum okkum og felagið ídag, og tað hevur verið so í mong ár. Enntá aðalfundur teirra, sum er einaferð um árið, fer fram á Birmavej 36.
  Tað var ein stórur dagur, tá fyrsta fríggjakvøldssamkoma var hildin í nýggju, hvítu húsinum á Birmavej. Niðanfyri síggjast tríggjar myndir, tiknar frá hesari samkomu, ið var 29. juni 1979. Og sum tað framgongur, sá fundarhøllin eitt sindur øðrvísi út, enn hon ger í dag. Men tað var eitt stórt framstig fyri arbeiðið, og tað minnast vit afturá við gleði og takksemi. – Ø
text: #000001
text: Nógv fólk leitaði út á Birmavej 36 til allarfyrsta møtið. Og lagið var sera gott á fólki, sum fegnaðust um nýggju umstøðurnar.
text: #000002
text: Hásummar var, og fleiri ferðandi fólk leitaðu út á Birmavej 36 fyri at vera saman við okkum og ungu útisetunum hetta kvøldið. Uttast til vinstru sæst Petur Háberg, sum gleddist um nýggja húsið og bar eisini eitt orð fram.
text: #000003
text: Klæmint Weihe, núverandi nevndarlimur í Kristnastovu, taldist millum ungu útisetarnar um hetta mundið, somuleiðis Egon Øregaard, sum sæst aftanfyri – høgrumegin.
text: #000004
text: Símun í Túni, sum tá var farin út til Venesuela sum trúboðari, var eisini við hetta kvøldið og luttók á møtinum.
text: #000005